stanford-oval/wikipedia huggingface dataset:
RK-55
Kirjallisuutta

Von Hippel, Frank & Sagdeev, Roald Z. (toim.): Reversing the arms race: how to achieve and verify deep reductions in the nuclear arsenals, s. 230.  Taylor & Francis, 1990.  (englanniksi)
Neuvostoliiton ja Venäjän mereltä laukaistavat ohjukset Nato-koodein
SS-N-1 Scrubber |
SS-N-2 Styx |
SS-N-3 Shaddock |
SS-N-4 |
SS-N-5 Sark |
SS-N-6 Serb |
SS-N-7 Starbright |
SS-N-8 Sawfly |
SS-N-9 Siren |
SS-N-12 Sandbox |
SS-N-13 |
SS-N-14 Silex |
SS-N-15 Starfish |
SS-N-16 Stallion |
SS-N-17 Snipe |
SS-N-18 Stingray |
SS-N-19 Shipwreck |
SS-N-20 Sturgeon |
SS-N-21 Sampson |
SS-N-22 Sunburn |
SS-N-23 Skiff |
SS-N-25 Switchblade |
SS-N-26 Strobile |
SS-N-27 Sizzler |
SS-30
Staphylococcus hyicus

| Staphylococcus hyicus> Tieteellinen luokittelu |
| --- | --- |
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Basillit Bacilli
Lahko::  Lactobacillales
Heimo::  Staphylococcaceae
Suku::  Staphylococcus
Laji::  hyicus
Kaksiosainen nimi
 Staphylococcus hyicus  Sompolinsky 1953; Devriese et al. 1978 
Katso myös
   Staphylococcus hyicus Wikispeciesissä   Staphylococcus hyicus Commonsissa 
Infobox OKNimi-testi OK: 
Staphylococcus hyicus on stafylokokkeihin kuuluva grampositiivinen bakteeri, joka aiheuttaa porsasrupea alle kolmen kuukauden ikäisille porsaille.
Staphylococcus hyicus kasvaa veriagarilla kermanvalkoisina nonhemolyyttisinä pesäkkeinä. Pesäkkeiden koko on tyypillisesti noin 1 mm, ja pesäkkeet ovat pyöreitä, sileitä, hieman kuperia ja mattapintaisia. Useimmat kannat ovat koagulaasipositiivisia.
Porsasrupi

Porsasrupi on alle kolmen kuukauden ikäisillä porsailla esiintyvä ihotauti, joka voi johtaa kuolemaan. Tyypillisesti iholla nähdään tummia rasvaisen eritteen peittämiä alueita sekä voimakasta hilseilyä. Akuuttia muotoa taudista esiintyy tyypillisesti imeväisikäisillä porsailla. Vieroitusikäisillä taudin krooninen muoto on tavallisempi.
Aiheesta muualla

Laji.fi: Staphylococcus hyicus
UniProt, Taxonomy: Staphylococcus hyicus (englanniksi)
Kyoto Encyclopedia of Genes and Genomes (KEGG): Staphylococcus hyicus (englanniksi)
Rafael González Moralejo

Rafael González Moralejo (19. toukokuuta 1918 Valencia – 29. toukokuuta 2004) oli espanjalainen roomalaiskatolinen piispa. Hänet vihittiin papiksi 29. kesäkuuta 1945 ja nimitettiin Valencian arkkihiippakunnan vihkipiispaksi sekä Dardanuksen titulaaripiispaksi 25. helmikuuta 1958. Piispaksi vihkiminen seurasi 4. toukokuuta. Pääkonsekraattorina toimi Ildebrando Antoniutti, jota avustivat Marcelino Olaechea Loizaga ja Casimiro Morcillo González.
González Moralejo sai 28. marraskuuta 1969 nimityksen Huelvan piispaksi, jona hän toimi, kunnes jäi eläkkeelle 27. lokakuuta 1993. Hän osallistui Vatikaanin toiseen kirkolliskokoukseen.
Somersoja

Somersoja on Raision pohjoisin kaupunginosa ja se rajoittuu Maskuun päin. Alueella on kerrostaloasutusta (Petäsmäen lähiö), kirjasto ja paljon vanhaa pientaloasutusta. Somersojassa on paljon rakentamatonta aluetta, joten siellä voi nähdä koskematonta peltomaisemaa.
Sirkan työväentalo

| Sirkan työväentalo |
| --- | --- |
Sijainti:  Kittilä
Valmistumisvuosi:  1956
Runkorakenne:  puurunko
Julkisivumateriaali:  vaakalauta
Kerrosluku:  1
Huoneistoala:  190 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sirkan työväentalo sijaitsi Kittilän Sirkan kylässä. Talon omisti Sirkan Vasemmisto ry..
Rakennus

Sirkan työväentalo rakennettiin kahdessa vaiheessa. Ensimmäinen rakennus koostui saksalaisilta jääneestä sodanaikaisesta noin 70 m²:n suuruisesta parakista. Tässä osassa oli kahvila, keittiö, kampaushuone, varasto ja lämmityshuone. Vuonna 1956 rakennettiin sali ja näyttämöosasto. Salin takaseinässä oli Vilho Luomajärven ja Aarne Ylipietin Immeljärvi-aiheinen maalaus. Talo oli yksikerroksinen ja puurunkoinen, ulkoverhous vaakalautaa. Laajennuksen jälkeen huoneistoala oli 190 m².
Talossa oli sähkö, mutta ei vettä eikä viemäriä. Ulko-ovet ja ulkovuoraus uusittiin vuonna 1978. Lämmitys tapahtui öljykamiinoilla, jotka kuitenkin olivat jo 1990-luvun lopulla käyttökiellossa. Keittiössä oli puuliesi.[lähde? ]
Rakennuksen sijainti

Työväentalon tontin pinta-ala oli 1 093 m². Se sijaitsi hyvällä paikalla Levitunturin loma-asutuksen ja palveluiden keskellä.
Talon käyttö

Alkuaan talo oli Sirkan Vasemmisto ry:n omassa käytössä. Myöhemmin käyttö oli satunnaista. Sirkan vasemmisto on myynyt talon, eikä se enää ole työväentalo. Rakennus on edelleen pystyssä, mutta tyhjillään.[lähde? ]
Rafael Frühbeck de Burgos

Rafael Frühbeck de Burgos (oik. Rafael Frühbeck Frühbeck; 15. syyskuuta 1933 Burgos – 11. kesäkuuta 2014 Pamplona) oli espanjalainen kapellimestari.
Frühbeck de Burgos opiskeli viulunsoittoa, pianonsoittoa ja säveltämistä Bilbaossa ja Madridissa. Orkesterinjohdossa hän valmistui Münchenistä ja voitti Richard Strauss -palkinnon. Hän teki tunnetun orkestraation Isaac Albénizin Suite Españolasta.
Frühbeck de Burgos toimi mm. seuraavissa viroissa:
Espanjan kansallisorkesterin pääkapellimestari (1962–1978)
Montrealin sinfoniaorkesterin musiikillinen johtaja (1975–1976)
Wienin sinfoniaorkesterin pääkapellimestari (1991–1996)
Berliinin radion sinfoniaorkesterin pääkapellimestari (1994–2000)
Dresdenin filharmonisen orkesterin pääkapellimestari (2004–2011)
Queen’s House

| Queen’s House |
| --- | --- |

Sijainti:  Greenwich, Lontoo, Britannia
Koordinaatit:  51°28′52″N 0°00′14″W﻿ / ﻿51.4812°N 0.003783°W﻿ / 51.4812; -0.003783
Rakennustyyppi:  Palatsi, taidekokoelma (d) ja kotimuseo
Tyylisuunta:  palladianismi
Suunnittelija:  Inigo Jones
Valmistumisvuosi:  1616
Omistaja:  Royal Museums Greenwich (en)
Käyttäjä:  National Maritime Museum
 fiQueen’s House 
  
Queen’s House on englantilaisen Inigo Jonesin suunnittelema palladiolainen palatsi Lontoon Greenwichissä. Sitä pidetään Englannin ensimmäisenä klassisistisena rakennuksena.
Alkuaan Queen’s House toimi Stuartien kuningashuoneen residenssinä, mutta 1670-luvulta alkaen sinne majoitettiin hovissa työskenteleviä taiteilijoita ja palvelijoita. Vuosina 1806–1933 rakennus toimi sisäoppilaitoksena, kunnes vuonna 1934 siitä tehtiin osa National Maritime Museumia. Nykyisin siellä esitellään museon mittavaa taidekokoelmaa.
Historia

Inigo Jones suunnitteli Queen’s Housen huvilaksi kuningas Jaakko I:n puolisolle Anna Tanskalaiselle. Rakennuksen kohdalta kulki tärkeä tie, jota varten sen pohjakerrokseen sisällytettiin alikulkutunneli. Paikalta purettiin tudortyylinen portinvartijan tupa, josta Englannin kuningattaret olivat jo pitkään seuranneet kuninkaallisessa puistossa järjestettyjä tapahtumia.
Rakennustyöt aloitettiin 1616, mutta ne jäivät kesken Annan kuoltua 1619. Töitä jatkettiin vasta 1629 ja palatsi valmistui 1635 kuningas Kaarle I:n puolisolle Henrietta Marialle. Viimeisenä valmistui toisen kerroksen keskisilta, joka yhdisti rakennuksen puoliskot toisiinsa sen läpi kulkevan tien ylitse. Keskisillan molemmin puolin lisättiin 1662 vielä kaksi muuta siltaa, jolloin rakennuksesta saatiin likimain neliön muotoinen. Rakennukseen kuuluu myös parveke, josta kuningatar hovineiteineen saattoi katsella ympäröivää puistoa.
1670-luvulla Queen’s Houseen majoitettiin hovin palveluksessa työskenteleviä palvelijoita ja taiteilijoita, muun muassa Willem van de Velde vanhempi ja nuorempi, jotka saapuivat Lontooseen kuninkaallisen perheen kutsusta 1672–1673. Palatsia käytettiin hallitsijan antamana vapaana asuntona (engl. grace-and-favour) myös 1700-luvulla.
1800-luvun alkuun mennessä Queen’s House oli päässyt huonoon kuntoon. Vuonna 1806 kuningas Yrjö III päätti lahjoittaa sen sisäoppilaitokselle, joka oli perustettu englantilaisten merimiesten orvoksi jääneitä lapsia varten. Arkkitehti Daniel Asher Alexander suunnitteli koulua varten kaksi uutta siipeä Queen’s Housen molemmille puolille. Siivet yhdistettiin Jonesin alkuperäiseen rakennukseen avoimilla pylväskäytävillä. Koulu muutti pois tiloista 1933, ja seuraavana vuonna Queen’s Housesta tehtiin osa National Maritime Museumia.
Arkkitehtuuri

Inigo Jones ihaili suuresti Italian renessanssiarkkitehtuuria ja halusi sen saavan jalansijaa myös Englannissa. Ankaran symmetrinen Queen’s House erosi valtavasti Jaakon aikakauden punatiilisistä palatseista ja sitä pidettiin hyvin modernina.
Rakennuksen keskiössä on lähes virheettömän kuution muotoinen suuri sali. Salissa on mustavalkoinen marmorilattia, ja sitä kiertää toisen kerroksen korkeudella parvi. Katossa oli alun perin Orazio Gentileschin tyttärensä Artemisian kanssa tekemä yhdeksänosainen maalaus Allegoria rauhasta ja taiteista Englannin kruunun suojeluksessa mutta kuningatar Anna lahjoitti sen Lontoon Marlborough Houseen 1708.
Queen’s House tunnetaan myös lanternin valaisemista siroista kierreportaistaan, niin kutsutuista tulppaaniportaista. Ne olivat Ison-Britannian ensimmäiset kierreportaat, joiden askelmia ei oltu tuettu keskuspylvään varaan. Portaiden takorautaista kaidetta koristavat kukat ovat todennäköisesti liljoja eivätkä tulppaaneja kunnianosoituksena Henrietta Marian ranskalaiselle syntyperälle.
Nykytila

Nykyään Queen’s House on osa National Maritime Museumia, ja siellä esitellään meriaiheisia taideteoksia museon kokoelmista. Kokoelmiin kuuluu teoksia muun muassa Peter Lelyltä, William Hogarthilta, Thomas Gainsboroughilta, Joshua Reynoldsilta, William Hodgesilta sekä Willem van de Velde vanhemmalta ja nuoremmalta. Yksi kokoelman kuuluisimmista teoksista on kuningatar Elisabet I:n ns. ’armadamuotokuva’, joka on pysyvästi näytteillä kuningattaren vastaanottosalissa. Elisabet syntyi Greenwichissä sijainneessa Placentian palatsissa.
Vuonna 2012 Queen’s Housesta tuli osa Royal Museums Greenwich -museokokonaisuutta, johon kuuluvat myös National Maritime Museum, Cutty Sark -museolaiva ja Greenwichin kuninkaallinen observatorio. Rakennus restauroitiin 2015–2016. Restauroinnin yhteydessä kunnostettiin kuningattaren makuuhuoneen groteskimaalauksin koristeltu katto, tulppaaniportaiden takorautaiset kaiteet ja suuren salin maalatut puupinnat ja marmorilattia. Lisäksi taiteilija Richard Wright maalasi ja koristeli lehtikullalla suuren salin katon.
Galleria > Ulkotilat

Hevosenkengän muotoiset portaat terassille.
Rakennuksen läpi kulkeva alikäytävä.
Räystään yksityiskohtia.
Toinen Alexanderin lisäämistä pylväskäytävistä.
Portti Romney Roadilta
Galleria > Sisätilat

Suuren salin marmorilattia.
Kuningattaren makuuhuone.
Gentileschien kattomaalaus, joka siirrettiin Marlborough Houseen.
Portaikko
Aiheesta muualla

Kuvia tai muita tiedostoja aiheesta Queen’s House Wikimedia Commonsissa
Tulppaaniportaat.
Kuningatar Elisabetin armadamuotokuva on näytteillä Queen’s Housessa.
Reijola

Reijola voi tarkoittaa seuraavia:
Reijola, taajama Joensuussa
Reijola, peruspiiri Helsingissä
Reijola, kaupunginosa Lappeenrannassa
Rasmus Reijola (s. 1992), suomalainen jääkiekkomaalivahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reijola”, voi hakea sivunnimihaulla, laajalla sivunnimihaulla tai tekstihaulla.
Stylisti

Stylisti tai stailaaja vastaa mainos- ja muotikuvauksissa sekä muotinäytöksissä käytettävien mallien tai muiden esiintyjien kampauksesta, maskeerauksesta ja vaatetuksesta. Stylistit toimivat yleensä freelancereina tai yrittäjinä, ja monet työskentelevät myös yksityishenkilöiden tyyli- ja pukeutumisneuvojina. Stylisti eroaa elokuvan ja teatterin pukusuunnittelijasta ja maskeeraajasta siinä, että kohteena ovat todelliset henkilöt eivätkä fiktiiviset roolihahmot.
Stylistien koulutus vaihtelee. Sopivia koulutuksia työhön voivat olla toisen asteen oppilaitosten tekstiili- ja muotialan perustutkinto tai hius- ja kauneudenhoitoalan perustutkinto. Nykyisin yksityiset koulut ja yritykset järjestävät jonkin verran alan kursseja.
Sognando contromano

| Sognando Contromano Neffa |
| --- | --- | --- |

Studioalbumin tiedot
 Julkaistu: 18. kesäkuuta 2009
 Tyylilaji: pop, blue-eyed soul, R&B, hip hop soul
Neffan muut julkaisut
| Aspettando il sole 2008 | Sognando Contromano 2009 | Molto calmo 2013 |
Sognando comtromano on italialaisen poplaulaja Neffan kuudes albumi, joka julkaistiin 18. kesäkuuta 2009.
Kappaleet

Distante – 3:50
Lontano dal tuo sole – 3:43
Qualcosa di più – 4:49
Solo così – 4:14
In un sogno – 4:20
Nessuno – 3:43
La mia stella – 4:17
Satellite – 3:37
Bellissima – 4:21
Giorni d'estate – 3:50
The Hill – 4:21
Summertime – 4:25
Aiheesta muualla

Sognando contromano discogs.com -sivustolla
Rafael Gratš

| Mitalit | Mitalit | Mitalit |  |
| --- | --- | --- | --- |
|  Rafael Gratš |  Rafael Gratš |  Rafael Gratš |  |
Maa:   Neuvostoliitto
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Cortina d’Ampezzo 1956 | 500 m |  |
|  Pronssia | Squaw Valley 1960 | 500 m |  |
Rafael Davidovitš Gratš (ven. Рафаэль Давидович Грач, 6. elokuuta 1932 Kirovin alue, Venäjän SFNT – 28. heinäkuuta 1982) oli neuvostoliittolainen pikaluistelija ja olympiamitalisti.
Gratš voitti 500 metrillä olympiahopeaa Cortina d’Ampezzossa 1956 ja olympiapronssia Squaw Valleyssa 1960. Innsbruckin talviolympialaisissa 1964 hän sijoittui samalla matkalla kymmenenneksi.
Star

Star on tähteä tarkoittava englannin kielen sana, jota käytetään myös seuraavissa merkityksissä:
Star, puolalainen kuorma-automerkki
Star, yhdysvaltalainen vuosina 1922–1928 valmistettu automerkki
Star, kilpapurjehdusvenetyyppi
Star, elokuvateatteri Oulussa
Star, Tampereella vuosina 1922–1987 toiminut lääketehdas
Star FM, Suomessa vuosina 1999–2001 toiminut radioasema
Radio 1 (aik. STAR FM), ruotsalainen radioasema
Tanssiklubi Star, helsinkiläinen tanssiurheiluseura.
Star Channel, suomalainen televisiokanava
Star Channel, kreikkalainen televisiokanava
Star TV, turkkilainen televisiokanava
Laivoja

White Star Line (Oceanic Steam Navigation Company), englantilainen vuosina 1845–1949 toiminut laivayhtiö
M/S Link Star, ro-ro-rahtilaiva
M/S Regal Star, ro-ro-rahtilaiva
M/S Scandinavian Star, matkustaja-autolautta
M/S Silja Star, myöhemmin M/S Wasa Queen, matkustaja-autolautta
M/S Silja Star, myöhemmin M/S Estonia, matkustaja-autolautta
M/S Star, Tallink-varustamon matkustaja-autolautta
M/S Star Princess, Princess Cruisesin loistoristeilijä
M/S Wilson Star, ro-ro-rahtilaiva
HMS Star, Britannian kuninkaallisen laivaston torpedohävittäjä.
Henkilöitä

Darren Star (s. 1961), yhdysvaltalainen televisiotuottaja ja käsikirjoittaja
Hovi Star, oik. Hovav Sekulets (s. 1986), israelilainen laulaja
Jeffree Star (s. 1986), yhdysvaltalainen malli, muotisuunnittelija, meikkitaiteilija sekä laulaja-lauluntekijä
Lela Star (s. 1985), yhdysvaltalainen pornonäyttelijä
Star Lotulelei (s. 1989), yhdysvaltalainen amerikkalaisen jalkapallon pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Star”, voi hakea sivunnimihaulla, laajalla sivunnimihaulla tai tekstihaulla.
Speedy Gonzales – noin 7 veljeksen poika

| Speedy Gonzales – noin 7 veljeksen poika |
| --- | --- |
 Elokuvan 1. juliste.
Ohjaaja:  Ere Kokkonen
Käsikirjoittaja:  Spede Pasanen   Ere Kokkonen   Vesa-Matti Loiri
Tuottaja:  Spede Pasanen
Säveltäjä:  Jaakko Salo
Kuvaaja:  Kari Sohlberg
Leikkaaja:  Taina Kanth   Irma Taina
Lavastaja:  Kirsti Toivainen   Ensio Suominen
Pääosat:  Spede Pasanen   Tarja Markus   Olavi Ahonen   Esko Salminen
Valmistustiedot
Valmistusmaa:  Suomi
Tuotantoyhtiö:  Filmituotanto Spede Pasanen Oy
Ensi-ilta:  28. elokuuta 1970
Kesto:  85 min
Alkuperäiskieli:  suomi
Edeltäjä:  Pohjan tähteet
Seuraaja:  Hirttämättömät
Aiheesta muualla
IMDb 
Elonet
Infobox OKNimi-testi OK: 
Speedy Gonzales – noin 7 veljeksen poika on vuonna 1970 julkaistu suomalainen Spede Pasasen käsikirjoittama ja Ere Kokkosen ohjaama komediallinen lännenelokuva.
Nimestään huolimatta elokuvalla ei ole mitään tekemistä Speden aiemman tuotoksen Noin 7 veljestä kanssa. Speden esittämän Speedy Gonzalesin nimi on lainattu Warner Brosin piirroshahmolta. Pertti Melasniemen näyttelemä Clyden rooli oli alun perin tarkoitettu Vesa-Matti Loirille, mutta häneltä murtui jalka juuri ennen elokuvan kuvausten alkua.
Filmin kuvia käyttämällä tehtiin myös kuvakirja, joka esittää elokuvan sarjakuvamaisesti; tällaisia kuvakirjoja tehtiin monista elokuvista ennen kuin videonauhurit yleistyivät. Tekstit ovat lähinnä kuviin liittyviä, mutta mukana on joitain vitsejä, joita filmiversiosta ei löydy, esimerkiksi lopun viittaus konekiväärin keksimiseen.
Jotkut elokuvan hahmoista olivat peräisin suoraan Suomen TV:ssä nähdyistä amerikkalaisista lännensarjoista. Bat Masterson nimikkosarjastaan, Hoss Bonanzasta ja Manolito Karjatila High Chaparralista. Omissa sarjoissaan hahmot olivat sankareita, Speedy Gonzalesissa konnia. Hossin viitattiin Speedy Gonzalesissa tappaneen isänsä ja pikkuveljensä Joen, jotka olivat myös Bonanzan vakiohahmoja.
Vuonna 1971 sai ensi-iltansa Vesa-Matti Loirin ja Spede Pasasen ohjaama Hirttämättömät, jonka yhtenä päähenkilönä on Spede Pasasen esittämä Speedy Gonzales. Olavi Ahonen näytteli tässäkin elokuvassa hahmoa, joka oli muun muassa kapakoitsija.
Näyttelijät

| 0 | 1 | 2 |
| --- | --- | --- |
|  Spede Pasanen  | … |  Speedy Gonzales / Moses Gonzales   |
|  Tarja Markus  | … |  Rita   |
|  Olavi Ahonen  | … |  Mikko, kapakoitsija-hautausurakoitsija   |
|  Esko Salminen  | … |  Manolito   |
|  Ville-Veikko Salminen  | … |  Bat Mastersson   |
|  Simo Salminen  | … |  Hämeen Hitain   |
|  Leo Jokela  | … |  New Yorkin sheriffi   |
|  Pertti Melasniemi  | … |  Clyde   |
|  Leena Brusiin  | … |  Rosa, Mooseksen vaimo   |
|  Juhani Kumpulainen  | … |  Hoss   |
|  Leo Lastumäki  | … |  Rudolf   |
|  Jukka Virtanen  | … |  Pat   |
|  Pentti Irjala  | … |  pankkiiri   |
|  Pia Hattara  | … |  Claudia, Clyden vaimo   |
|  Risto Palm  | … |  Tom, arkuntekijä   |
|  Paavo Piironen  | … |  Jesse   |
|  Heikki Huopainen  | … |  Maailman Hitain   |
|  Hannu Miettinen  | … |  Speedy Gonzales / Moses Gonzales Gonzales veljesten yhteisissä kohtauksissa (sijaisnäyttelijä)   |
|  Kari Seppä  | … |  totuuden kertomista ehdottava mies kapakassa   |
|  Helsingin Poliisiratsastajat  | … |  ratsastajat   |
Näyttelijät > Tekijät

Ohjaus: Ere Kokkonen
Tuottaja: Spede Pasanen
Käsikirjoitus: Spede Pasanen, Ere Kokkonen & Vesa-Matti Loiri
Kuvaus: Kari Sohlberg
Leikkaus: Taina Kanth & Irma Taina
Äänitys: Oskari Viskari
Musiikki: Jaakko Salo
Lavastus: Kirsti Toivainen & Ensio Suominen
Miksaus: Tuomo Kattilakoski
Kamera-assistentit: Jocke Aarroskari & Ripa Inkinen
Äänitysassistentti: Eki Salmela
Kuvaussihteeri: Elina Katainen
Erikoistehosteet: Osmo Savolainen
Järjestäjä: Pentti Silvennoinen
Muusikot:
| 0 | 1 | 2 |
| --- | --- | --- |
|  Jaakko Salo  | … |  piano   |
|  Marjatta Leppänen  | … |  laulu (musiikkikappaleessa "Kanjonin ruusu")   |
Musiikin äänitys: Jouko Ahera
Laulujen sanat: Jukka Virtanen
Tuotantoyhtiö: Filmituotanto Spede Pasanen Oy, 1970
Vastaanotto

Speedy Gonzales oli Suomen elokuvateattereissa 305 816 katsojallaan vuoden 1970 kolmanneksi katsotuin elokuva Akselin ja Elinan ja Naisenkuvien jälkeen.
Sojourner Truth

| Sojourner Truth |
| --- | --- |
 Truth valokuvattuna oletettavasti 1870
Henkilötiedot
Syntynyt: ~ 1797  Ulster NY, USA
Kuollut: 26. marraskuuta 1883  Battle Creek MI, USA
Ammatti:  kansalaisaktivisti
Muut tiedot
Merkittävät teokset: Narrative
Aiheesta muualla
Kotisivu
Sojourner Truth (syntyjään Isabella Baumfree, s. 1797? – k. 26. marraskuuta 1883) oli orjana syntynyt orjuutta vastustaneen liikkeen eli abolitionismin ja naisasialiikkeen näkyvä hahmo 1800-luvun Yhdysvalloissa.
Varhainen elämä ja lapset

Truth syntyi orjuuteen oletettavasti vuonna 1797 Ulsterin piirikunnassa New Yorkissa. Hänen synnyinnimensä oli Isabella Baumfree. Lapsuutensa Isabella vietti useiden eri orjanomistajien palveluksessa. Näistä viimeisimmät olivat alankomaalaisia maahanmuuttajia. Tämän vaikutuksesta Isabella oppi äidinkielenään hollantia, muttei koskaan oppinut lukemaan tai kirjoittamaan. Tämän jälkeen Isabella erotettiin perheestään hänen ollessa vain 9-vuotias, kun hänet myytiin John Neelylle. Isabella myytiin uusille omistajille vielä pari kertaa. Myöhemmällä iällä Truth oppi puhumaan sujuvaa englantia (tosin hollantilaisittain murtaen), mutta esim. Neelyn perheessä häntä rangaistiin ja pilkattiin kielitaidottomuutensa takia.
Vuosina 1810–1827 hänelle ja toiselle orjalle nimeltä Thomas syntyi ainakin viisi lasta. Ainakin yksi lapsista syntyi Isabellan omistajan raiskattua tämän.
Hänen poikansa Peter myytiin laittomasti Alabamaan, ja Isabella haastoi pojan myyneen isännän oikeuteen saadakseen poikansa takaisin. Tämä oli yksi ensimmäisistä oikeusjutuista, joissa musta nainen asettui valkoista miestä vastaan ja voitti.
Isabella oli jo vuonna 1815 tutustunut toisessa taloudessa työskentelevään orjaaan, Robertiin, ja pari rakastui. Robertin omistaja ei hyväksynyt orjien suhdetta ja pieksi Robertin kuoliaaksi, kun tämä kävi luvatta tapaamassa Isabellaa.
Vapaus

New Yorkin osavaltio kielsi orjuuden osittain vuonna 1799: lain mukaan kaikki sellaiset orjien lapset, jotka olivat syntyneet 4. heinäkuuta 1799 jälkeen olisivat vapaita, mutta toimisivat palkollisina, kunnes olisivat nuoria aikuisia. Lakia muutettiinvuonna 1817 siten, että kaikki ennen vuotta 1799 orjuuteen syntyneet olisivat vapaita vuoteen 1827 mennessä. Tämä vähensi orjuutta, muttei poistanut sitä kokonaan: vasta vuoden 1840 väestönlaskennassa New Yorkin osavaltion alueella ei laskettu olevan yhtäkään orjaa.
Isabellan omistaja John Dumont lupasi Isabellalle, että tämä vapautettaisiin vuotta ennen 1827 takarajaa. Lupaus jäi kuitenkin toteuttamatta, minkä vuoksi Isabella päätti ottaa ohjat omiin käsiinsä. Vuonna 1826 hän pakeni nuorimman tyttärensä kanssa. Hän sai turvapaikan Van Wagerenin perheeltä, johon Isabella oli tutustunut jo lapsena. Perhe vastusti orjuutta, ja osti tämän vapaaksi Dumontilta. Tämän jälkeen Isabella otti nimekseen Isabella Van Wageren.
Toiminta aktivistina

Samaan aikaan kun Truth kävi oikeustaistelua poikansa Peterin huoltajuudesta, hän koki hengellisen heräämisensä. Hänen äitinsä oli opettanut aikoinaan opettanut tälle afrikkalaisesta uskonnosta jonkin verran ja toisaalta hollanninkielisen taustansa kautta Truth oli tutustunut metodismiin ja Alankomaiden reformoituun kirkkoon.
Vuonna 1828 Truth muutti New Yorkin kaupunkiin ja alkoi työskennellä taloudenhoitajana. Poika Peter muutti myös New Yorkiin ja alkoi työskennellä valaanpyytäjänä. Hän kuitenkin katosi merellä.
Vuonna 1843 hän otti nimekseen Sojourner Truth ja kääntyi metodismiin. Myöhemmin hänestä tuli tunnustettu abolitionismiliikkeen puhuja. Hänen tunnetuin puheensa on Ain't I a Woman? (Enkö minä ole nainen?), jonka Truth piti Ohion naisten oikeuksia käsitelleessä konventissa vuonna 1851.
Sojourner Truth oli yksi ensimmäisistä, joka yhdisti mustien oikeudet ja naisten oikeudet. Hän puhui orjuutta vastaan, pyrki hankkimaan asuntoja vapautetuille orjille, edisti vankilauudistusta ja vastusti kuolemanrangaistuksia. Yhdysvaltojen sisällissodan aikana Truth oli mukana värväämässä mustia joukkoja orjuutta vastustavan Pohjoisen puolelle.
Vuonna 1864 presidentti Abraham Lincoln kutsui Truthin vieraakseen.
Merkitys ja jälkimaine

Vuonna 1883 Sojourner Truth kuoli ja haudattiin Battle Creekiin Michiganin osavaltiossa. Seuraavana vuonna ilmestyi hänen matkakumppaninsa toimittava elämäkerta Narrative.
Vuonna 1997 NASA antoi Mars-laskeutujansa Mars Pathfinderin viemälle planeettakulkijalle hänen mukaansa nimen Sojourner.
Galleria

Truthin hauta
Nuorta Truthia esittävä patsas
Aiheesta muualla

Kuvia tai muita tiedostoja aiheesta Sojourner Truth Wikimedia Commonsissa
Somersetin piirikunta (Maine)

Somersetin piirikunta (engl. Somerset County) on Yhdysvaltojen Mainen osavaltiossa sijaitseva piirikunta. Sen väkiluku oli 50 484 vuonna 2019. Piirikunnan hallintokeskus on Skowheganin kaupunki. Piirikunta on perustettu vuonna 1809.